open-index/open-wikipedia-markdown huggingface dataset:
קאמי (רחוב סומסום)

[שמאל|ממוזער|250px|הבובה קאמי יחד עם מנכ"לית [UNICEF]]
**קאמי** היא בובה המופיעה בגרסה הדרום אפריקנית לרחוב סומסום (הנקראת גם "טאקאלני ססמי" בשפת הוונדה הנפוצה בדרום אפריקה).

## איידס
קאמי היא מפלצת צהובה, בעלת שיער כתום, לבושה בבגדים ותכשיטים אפריקנים מסורתיים.
יחודה של קאמי, המופיעה משנת 2002, היא בהיותה הבובה הראשונה בתוכניות ילדים בכלל וברחוב סומסום בפרט, אשר נושאת את נגיף האיידס. בסדרה קאמי קיבלה את נגיף האיידס דרך אמה (העברה באמצעות הריון) ואף איבדה את הוריה למחלה. מטרתה של קאמי היא קידום סובלנות כלפי ילדים ומבוגרים חולי איידס במדינה בה הנגיף הפך למגפה. שמה הוא נגזרת מהמילה "קאמגולו" אשר פירושה קבלה או ברכה במספר שפות אפריקניות. לעיתים קאמי נושאת על בגדיה את הסרט האדום - סימן להזדהות עם החולים.

## מחלוקת
כאשר הודיעה חברת ההפקה של רחוב סומסום על יצירתה של בובה נושאת איידס, קיבלו רבים את הרושם שהבובה תופיע בגרסה האמריקנית לרחוב סומסום. חוגי הימין הנוצרי, פוליטיקאים ובעלי תחנות שידור התנגדו נחרצות לרעיון.

## הכרה
קאמי הופיעה במספר כנסים של ארגונים בינלאומיים, ביניהם הבנק העולמי והאומות המאוחדות. ב-2003 אף מונתה להיות שגריר הילדים של ארגון יוניצ"ף.

## קישורים חיצוניים

* 
* כתבה על מינוי קאמי לשגרירה של יוניצ"ף (אנגלית)

קטגוריה:דמויות מרחוב סומסום
קטגוריה:איידס בתרבות ובאמנות
גברות בלוונדר

**גברות בלוונדר** (באנגלית: **Ladies in Lavender**) הוא סרט קולנוע משנת 2004 שביים השחקן צ'ארלס דאנס. הסרט מתרחש במחוז קורנוול שבאנגליה בשנות השלושים של המאה העשרים. צעיר פולני נסחף לחוף אחרי שספינתו נטרפה. שתי נשים מבוגרות אוספות אותו אל ביתן, ומגלות שיש לו כישרון מוזיקלי. השחקן הגרמני דניאל ברוהל בתפקידו הראשון בשפה האנגלית.

## שחקנים ראשיים
* ג'ודי דנץ' - אורסולה
* מגי סמית' - ג'נט
* נטשה מקאלהון - אולגה דנילוף
* דניאל בריהל - אנדראה
* פרדי ג'ונס - ז'אן פנדרד
* מרים מרגוליס - דורקאס
* דייוויד וורנר - ד"ר מיד

## פס-קול
בסרט משולבות מספר רב של יצירות לכינור ולתזמורת, אשר מרביתן נכתבו במיוחד לסרט על ידי נייג'ל הס. בנוסף, מנוגנות יצירות מאת מאסנה, סרסטה, דביסי ופאגאניני.
היצירות כולן מבוצעות על ידי הכנר האמריקני ג'ושוע בל.

## קישורים חיצוניים

קטגוריה:סרטי 2004
קטגוריה:סרטי דרמה
קטגוריה:סרטים בריטיים
קטגוריה:סרטים מוזיקליים
קטגוריה:סרטים על אחיות
עכן בן כרמי

[250px|ממוזער|שמאל|סקילת עכן, ציור מעשה ידי [גוסטב דורה]]
**עָכָן בֶּן-כַּרְמִי**, על פי המקרא, היה איש ממשפחת הזרחי משבט יהודה, שחי בתקופת כניסת בני ישראל לארץ ישראל בספר יהושע. מוצאו לפי ספר יהושע: עָכָ֞ן בֶּן־כַּרְמִ֧י בֶן־זַבְדִּ֛י בֶּן־זֶ֖רַח לְמַטֵּ֥ה יְהוּדָֽה.

משמעות שמו של עכן אינה ברורה. חז"ל דרשו את השם מן עכנה, שמשמעו נחש (), אך מילה זו היא יוונית עתיקה במקורה. ב נקרא שמו **עכר**, ככל הנראה בעקבות מעשה המעילה בחרם ומותו בעמק עכור. רד"ק מפרש את שמו על דרך בעל ספר דברי הימים: 

## מעשה המעילה בחרם
כמתואר ב, בעת נפילת חומות יריחו בשעת הכיבוש, הקצה יהושע את כל רכוש העיר עבור המשכן, על ידי החרמתו. עכן, שעל פי המדרש הסתמך על הפסוק , לקח לעצמו  וטמן אותם באוהלו. בעקבות כך נכשלו בני ישראל בכיבוש העי.

על מנת לגלות את המועל בחרם הגריל יהושע גורל והגיע לשבט יהודה. לאחר מכן הפיל יהושע גורל וכך הגיע אל משפחת זרחי. לאחר מכן הפיל יהושע גורל וכך הגיע אל משפחת זבדי. ולבסוף הפיל יהושע גורל וכך הגיע אל עכן אשר הודה במעילתו בחרם. כעונש על מעילה זו, לקח יהושע את עכן, את רכושו ואת משפחתו לעמק עכור, ודן אותו בסקילה ואת רכושו בשריפה, לרוב הדעות משפחתו הובלה לשם כדי לחזות בבזיונו, אך יש שאומרים שגם משפחתו נידונה. מפרשי המקרא נחלקו האם עכן נהרג בגלל הגורל או בגלל הודאתו. לפני מיתתו התוודה עכן, והמשנה () אומרת שבזכות וידויו התכפר חטאו של עכן, ומכאן למדו חז"ל שכל חייבי מיתות צריכים להתוודות קודם מיתתם כדי שיתכפר חטאם.

לפני הסקילה אמר יהושע: . מאז נקרא שם המקום ההוא עמק עכור.

ב נאמר שעכן מעל בחרמים נוספים בימי משה, אמנם רק לאחר כניסת ישראל לארץ חל דין ערבות גם על העבירות שנעשות בסתר, ולכן רק אז נענשו ישראל ונכשלו במלחמה. עוד נאמר בתלמוד, שעכן חטא בחטאים נוספים - עבר על חמישה חומשי תורה, מושך בערלתו ובא על נערה מאורסה.

על-פי המדרש, כל אנשי שבט יהודה התנגדו להסגרתו בידי יהושע, ורק לאחר הפצרות רבות של יהושע כלפי זקני השבט, הסגיר עצמו עכן.

## אזכורים
* בספר דברי הימים מוזכר עכן בתולדות שבט יהודה כ**עכר בן כרמי**.
* ב מוזכר עמק עכור כמקום שיהפוך ל"פתח תקווה", וב מוזכר עניין דומה.

## ראו גם
* גזרות יהושע
* כיבוש יריחו

## לקריאה נוספת
* חיים חיון, **ותצא [[דינה]]: קריאה בסיפור המקראי ועיון בזיקותיו**, ירושלים: הוצאת מאגנס, 2011. בתוך פרק רביעי מעשה דינה וסיפורי יהושע ושופטים:חרם עכן:יהושע ז' עמ' 86–88.
* זאב ויסמן,**עם ומלך במשפט המקראי**, תל אביב: הוצאת הקיבוץ המאוחד, 1991. פרק תשיעי: מקומו של העם בביצוע גזרי דין מוות: משפטו של עכן עמ' 178–181.
* יחזקאל קויפמן, **ספר יהושע**, ירושלים, קריית ספר, 1963, עמ' 116–121.

## קישורים חיצוניים

* אבי ורשבסקי, אביבה לוטן, רוני מגידוב, אילה פז, מהו חרם, באתר מקראנט.
* 
*  ד״ר לאה מזור, מה חשיבותו של עכן המכונה ׳עוכר ישראל׳?
* 

## הערות שוליים

קטגוריה:אישים שהוצאו להורג בארץ ישראל
קטגוריה:חטאים במקרא
קטגוריה:אישים בספר יהושע
סובייט פטרוגרד

**הסובייט של פטרוגרד** (ברוסית: **Петроградский Совет рабочих и солдатских депутатов**), היה הסובייט המשמעותי ביותר ברוסיה בימים הסוערים שבין מהפכת פברואר למהפכת אוקטובר והיווה מודל לכל שאר הסובייטים ברוסיה. המוסד הוקם במהלך מהפכת פברואר ב-27 בפברואר (13 במרץ).

הסובייטים היו מועצות הפועלים ברוסיה ששימשו למעשה כממשלה שנייה. במועצות אלו השתתפו פועלים, איכרים ואנשי צבא שהאינטרסים שלהם היו שונים לגמרי מהאינטרסים של הממשלה הזמנית הבורגנית. לאחר שובו של לנין לרוסיה, הוא הצליח להכניס את אנשיו לכמעט כל הסובייטים ואף לזכות בהם ברוב, מה שאפשר לו להתקרב לשלטון.

בהקמת הסובייט בראשו עמד ניקולאי צ'חיידזה, חבר דומה וראש סיעת המנשביקים. העיתון הרשמי היה עיתון איזבסטיה. תוך יום נבחרו כ-3000 חברי הסובייט, רובם חיילים. בראש עמד ועד הפועל בהרכב של 15 חברים. אלכסנדר קרנסקי היה סגן יושב ראש הסובייט.

ביולי 1917 ניסה הגנרל לאוור קורנילוב להפיל את הממשלה הזמנית בעזרת צבאו, אך הסובייט של פטרוגרד, עיר הבירה באותה תקופה, קרא לתושבים לצאת נגד ניסיון המהפכה ובכך הציל את הממשלה הזמנית. מעשה זה של הסובייט תרם לחיזוק הפופולריות של הקומוניסטים וסלל את הדרך להשתלטות על מוסדות השלטון באוקטובר 1917. חשיבותו של הסובייט של פטרוגרד היא בכך שמנע מהצבא להתערב ולמנוע מהבולשביקים מלהשתלט על מבני הממשל בפטרוגרד. בכך חרץ הסובייט את גורלה של הממשלה הזמנית ואפשר את ניצחון הבולשביקים.

ולדימיר לנין ראה חשיבות רבה בהגדלת ייצוג הבולשביקים בסובייט. בבחירות חדשות שהתקיימו באוגוסט 1917 הם הצליחו לקבל כשליש מהמקומות במוסד. לקראת ספטמבר תומכיהם כבר היו רוב וב-25 בספטמבר לאון טרוצקי נבחר ליושב ראש חדש של הסובייט.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:רוסיה: היסטוריה
קטגוריה:סנקט פטרבורג: היסטוריה
קלציט

**קלציט** הוא מינרל קרבונטי והפולימורף היציב ביותר של סידן פחמתי (CaCO3). הוא אחד המינרלים הנפוצים ביותר על פני כדור הארץ ומהווה כ-2% ממסת קרום כדור הארץ.

המינרל ארגוניט, שהוא פולימורף נוסף של סידן פחמתי, מותמר לקלציט בטמפרטורות של 380-470°C.

## תכונות
### כימיות
במגע עם חומצת מלח מהולה מגיב הקלציט בתסיסה ובפליטת גז פחמן דו-חמצני בדומה למינרלים פחמתיים (קרבונטים) אחרים.

### פיזיקליות
הקלציט יכול להיות שקוף בתחום אורכי הגל מ-230 ננומטר בעל סגול עד 5000 ננומטר בתת-אדום. הוא פולט לעיתים קרינה פלואורסצנטית. אחת התכונות הידועות שלו היא היכולת לייצר שבירה כפולה של אור העובר דרכו, כך שעצמים בהם צופים דרך פיסת קלציט שקופה נראים כאילו כל חלקיהם מוכפלים – תופעה שתוארה לראשונה על ידי רסמוס ברתולין. תופעת השבירה הכפולה החזקה בתחום אורכי גל רחב מאפשרת להשתמש בגביש זה (בנוסף למספר מועט של גבישים אחרים) כמקטב. 

 היא סוג של קלציט שקוף בעל איכות אופטית שמקורו באיסלנד, ונעשו בו שימושים אופטיים אולם המאגר התדלדל עם השנים. מאגרים נוספים קיימים במקסיקו, אפריקה וסיביר. ניתן גם לגדל גבישי קלציט באיכות אופטית בצורה מלאכותית את עדיין יש מגבלה של גודל, מקסימום אורך של 3-4 מילימטר (נכון לשנות ה-90 של המאה העשרים). "פצלת שן הכלב" הוא שם לסוגים של גבישי הקלציט בהם בולט המבנה הרומבוהדרלי.

למרות שקלציט הוא רך מזכוכית, ניתן לעבדו לאיכות אופטית טובה של 1/5 פרינג' או אפילו 1/10 פרינג'. 

## בטבע
קלציט הוא המרכיב העיקרי בסלעי משקע, בעיקר באבן גיר, והוא גם המינרל העיקרי בסלע המותמר שיש, כמו גם המינרל הבונה נטיפים וזקיפים במערות. קלציט הוא המרכיב העיקרי בשלד החיצוני או הפנימי של הרבה יצורים ימיים כמו צדפות וכוכבי ים.

## תמונות
טקסט=קלציט|ממוזער|קלציט

קובץ:Double refractive calcite.JPG|קלציט בעל שבירת אור כפולה
קובץ:Kalzit_in_jerusalem_limestone.jpg|גבישי קלציט באבן גיר בגדר ירושלמית
קובץ:גביש קלציט.jpeg|גביש קלציט מרמת הגולן
קובץ:Calcite-20188.jpg|קלציט מריו גראנדי דו סול


## קישורים חיצוניים

*קלציט באתר webmineral
*קלציט באתר mindat
* 

## הערות שוליים

קטגוריה:מינרלים קרבונטיים
קטגוריה:מינרלים יוצרי סלעים
קטגוריה:מינרלים
קטגוריה:סידן
MC5

**MC5**, שם מקוצר ל-**Motor City Five**, הייתה להקת רוק שפעלה בדטרויט, מישיגן.
## היסטוריה
הלהקה הוקמה ב-1964 בלינקולן פארק שבמישיגן והתפרקה ב-1972, עקב מתחים אישיים ופוליטיים בין חבריה. חברי הלהקה היו ויין קרמר ופרד "סוניק" סמית' (גיטרות), מייקל דייוויס (בס), רוב טיינר (שירה) ודניס תומפסון (תופים). MC5 נחשבת לאחת הלהקות המשפיעות ביותר על הפאנק שיצאו מסצנת דטרויט, יחד עם הסטוג'ס. השיר הידוע ביותר של הלהקה הוא "Kick Out the Jams", מתוך אלבום הבכורה בעל אותו השם מ-1969. נוסף לו הוציאה הלהקה שני אלבומים נוספים. ה-MC5 נודעו בתקופת פעילותם בעיקר בזכות הופעותיהם האנרגטיות, שאף זיכו אותם בהופעה על שער מגזין הרולינג סטון ב-1968, טרם יצא אלבומם הראשון.

## קישורים חיצוניים

* 

קטגוריה:להקות רוק אמריקאיות
קטגוריה:להקות שהתפרקו בשנת 2012
Vitalogy

**Vitalogy** הוא אלבום האולפן השלישי של להקת פרל ג'אם שיצא בדצמבר 1994. האלבום כונה אלבום קונספט על ידי חלק מהמבקרים, והוא מתואר רבות כאלבום ייחודי ואף משונה, בגלל הטקסטים הביזאריים ברובם והמוזיקה הניסיונית שלו.

האלבום זכה למועמדות לפרס גראמי לאלבום השנה.

## סקירה כללית
האלבום, יצא בפורמט המזכיר ספר רפואה עתיק. החוברת המצורפת אליו מכילה דיונים בנושאי רפואה ואיכות חיים, המבוססים על ספר בעל אותו השם מתחילת המאה העשרים שאדי ודר מצא במכירת חצר. הוא יצא בתחילה בפורמט של תקליט ויניל והפך לתקליט הוויניל הראשון מאז המצאת התקליטור שנכלל ברשימת האלבומים הנמכרים (הגיע למקום ה-55). בפורמט של תקליטור, האלבום הגיע למקום הראשון במצעד מכירות האלבומים של בילבורד.

מילות השיר "Whipping" מודפסות מעל עצומה נגד הפלות המיועדת לביל קלינטון. רבים מאמינים כי השיר "Immortality" מתאר את סצנת התאבדותו של קורט קוביין ("כתב משורבט ומתמוסס, קופסת סיגרים על הרצפה") למרות שוודר עצמו הכחיש זאת והשיר בוצע בגרסאות שונות בהופעות עוד לפני מותו של קוביין. שירים רבים אחרים באלבום עוסקים במרומז בלחצים הנובעים מתהילה ומאובדן של פרטיות.

השיר "Corduroy" הפך ללהיט בקרב המעריצים, והוא מבוצע כמעט בכל הופעה. השיר "Spin the Black Circle" ("סובבו את העיגול השחור") העניק לפרל ג'אם את פרס גראמי היחיד בו זכתה מעולם, על שיר ההארד רוק הטוב ביותר לשנת 1996. השיר מתחיל בנגינה מהירה ועוצמתית של גיטרה אחת, שאליה מצטרפת גיטרה נוספת, ואז ודר מתחיל לשיר בצרחות ובסגנון "גראולינג" עד לסוף השיר. לדבריו של ודר השיר מושפע מאהבתם של חברי הלהקה לתקליטי ויניל, אך רבים מאמינים ששיר זה ושירים נוספים באלבום עוסקים בהתמכרות לסמים.

את השיר "Better Man" כתב ודר על אביו החורג, במספר הופעות חיות נשמע ודר אומר "שיר זה מוקדש לממזר שנשא לאשה את אימי". לאחר שאביו הביולוגי נפטר אימו של ודר נישאה בשנית, וודר האמין שהיא עשתה זאת משיקולים כלכליים בלבד ופחדה לעזוב את בעלה כאשר הוא החל להיות אלים כלפיה.

הרצועה "Hey Foxymophandlemama, That's Me" החותמת את האלבום הוא לדעת רבים הביזארית ביותר בקטלוג של פרל ג'אם. היא מורכב בעיקר מפידבקים מעוותים, תיפופים קלים, ולולאות מעוותות של הקלטות של מטופלים אמיתיים בבית חולים פסיכיאטרי. השיר הוא הארוך ביותר באלבום ותורם לאווירה הניסיונית השולטת בו.

## רשימת השירים
כל השירים נכתבו על ידי פרל ג'אם, אלא אם כן צוין אחרת:




## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי פרל ג'אם
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אפיק רקורדס
טעות פרוידיאנית

**טעות פרוידיאנית** או **פליטת פה פרוידיאנית** היא שגיאה בפעולה, דיבור או זיכרון אנושי, שנגרמת על ידי הלא מודע. לרוב השגיאה נראית מהצד כמקרית, יוצאת דופן, מוזרה ושטותית, אך יש לה משמעות עמוקה יותר שמבטאת תכנים מן הלא-מודע של האדם. דוגמה לטעות פרוידיאנית: יושב ראש הפרלמנט, שבפתיחת ישיבה אומר בחגיגיות "אני מכריז על סיום הישיבה!" (במקום "תחילת הישיבה"). פליטת הפה הזו מבטאת את חוזר שביעות רצונו של האומר אותה. מלבד פליטת פה יש מעשי כשל נוספים כמו שכחה, פליטת קולמוס ושגיאת קריאה.

התופעה קרויה על שם אבי הפסיכואנליזה זיגמונד פרויד, שכינה אותה **מעשה כשל** (*Parapraxis*), בספרו "תורת הפרעות הנפש של חיי היום-יום" (Zur Psychopathologie des Alltagslebens) שהתפרסם ב- 1901.

פופולריזציה של המונח דיללה את המשמעות הטכנית שלו. בהקשרים מסוימים טעות פרוידיאנית הפכה בטעות להגדרה של כל פליטת פה. ומשתמשים בה בדרך הומוריסטית להראות מניעים וגורמים חבויים או רמיזות מסוימות. זוהי טעות נפוצה גם כאשר אדם קורא למישהו בשם מוטעה (לדוגמה, אדם שקורא למישהי בטעות "אמא" או למישהו "אבא", אף שאינם הוריו). לכן, בשימוש יומיומי, משמעות הטעות הפרוידיאנית היא של פליטת פה שלפעמים חושפת את הכוונה או המשמעות האמיתית של הדובר.

## ראו גם
* פליטת פה פוליטית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טעויות
קטגוריה:פסיכואנליזה
קטגוריה:פסיכולוגיה פופולרית
התיקון ה-25 לחוקת ארצות הברית

שמאל|ממוזער|250px|העמוד הראשון של התיקון ה-25 לחוקת ארצות הברית
שמאל|ממוזער|250px|העמוד השני של התיקון ה-25 לחוקת ארצות הברית
**התיקון ה-25 לחוקת ארצות הברית** הוא תיקון לחוקה האמריקאית, אשר בא לפתור את הסוגיה של מינוי סגן נשיא במקרה שמשרה זו התפנתה באמצע הקדנציה, וכן את הסוגיה של העברת סמכויות הנשיא לסגנו במקרה שנבצר ממנו, דרך עראי, למלא את תפקידו. התיקון נכנס לתוקף בשנת 1967.

## התיקון
 **סעיף 1** 

הסעיף קובע מפורשות, שבעת היפסקות כהונת הנשיא טרם זמנה יירש אותו סגן הנשיא, ויהיה לנשיא הן בפועל והן בתואר.

 **סעיף 2** 

הסעיף קובע את סדרי מינויו של סגן הנשיא במקרה שכהונת סגן הנשיא פסקה טרם זמנה.

 **סעיף 3** 

 **סעיף 4** 

הסעיפים השלישי והרביעי עוסקים במילוי מקום הנשיא בעת שנבצר מהנשיא, דרך ארעי או דרך קבע, למלא את תפקידו. הסעיף השלישי עוסק במקרה שבו הנשיא עצמו מודיע כי אין הוא מסוגל לעשות כן, והסעיף הרביעי עוסק במקרה שחברי הממשלה סבורים שאין הוא מסוגל לעשות כן. בשני המקרים סגן הנשיא מקבל את כל סמכויות ותפקידי הנשיא, ומשמש כנשיא בפועל; ברם, במקרה שבו הנשיא אינו היוזם של ההצהרה כי נבצר ממנו למלא את תפקידו, הוא רשאי לשגר הצהרה סותרת, והקונגרס נקרא להכריע.

## היסטוריה
התיקון בא לענות על מספר סוגיות, שהחוקה המקורית לא עסקה בהן ושעלו במרוצת השנים. כך, למשל, החוקה לא פירטה את מעמדו של סגן-נשיא המקבל את סמכויות ותפקידי הנשיא לאחר מותו של הנשיא, התפטרותו או הדחתו. בשנת 1841 נפתרה לראשונה בעיה זו באמצעות תקדים שנקבע בידי ג'ון טיילר, שירש את ויליאם הנרי הריסון: טיילר הושבע לתפקיד כנשיא לכל דבר ועניין, ולא כנשיא בפועל, אך היו פרשנים שסברו כי אין זה נכון. 

בעיות נוספות הן מינוי סגן הנשיא בעת שפקעה כהונתו של סגן הנשיא טרם זמנה, ומילוי תפקיד הנשיא בעת שנבצר ממנו למלא את תפקידו. בעיה זו לא הייתה אקוטית במיוחד במאה ה-19, שבה הנשיא לא היה בעל ההשפעה שיש לו כיום, אך בימינו, שבהם נשיא ארצות הברית הוא מהתפקידים החשובים בעולם, לא נראה סביר לאפשר מצב של אי-ודאות במקרה שנבצר ממנו למלא את תפקידו. 

כדי לפתור את כל הבעיות הנ"ל, הוצע ב-6 בינואר 1965 בסנאט של ארצות הברית מה שהיה עתיד להיות התיקון ה-25 לחוקה. ב-19 בפברואר הסנאט אישר את ההצעה, והעבירה לבית הנבחרים, אשר הכניס בהצעה מספר שינויים ואישר את הנוסח המתוקן ב-13 באפריל. ועדה משותפת של שני בתי הקונגרס התכנסה על-מנת לדון בשינויים שהוצעו, וב-6 ביולי ההצעה, על תיקוני בית הנבחרים, אושרה פעם נוספת בסנאט והוצעה למדינות השונות. 

ב-10 בפברואר 1967 אישרו מינסוטה ונבדה את ההצעה, והיו בכך למדינות ה-37 וה-38 לאשרה. בכך הפכה ההצעה לתיקון מהתיקונים לחוקת ארצות הברית. 

מאז חוקק, נעשה בתיקון שימוש ארבע פעמים בלבד: לשם מינוי ג'רלד פורד כסגנו של ניקסון ב-1973, לשם מינוי נלסון רוקפלר כסגנו של פורד לאחר שהלה ירש את ניקסון, ולשם מינוי ג'ורג' הרברט ווקר בוש וריצ'רד צ'ייני כממלאי-מקום זמניים של רונלד רייגן (ב-13 ביולי 1985) וג'ורג' ווקר בוש (ב-29 ביוני 2002) בהתאמה, בשעה שהם עברו קולונוסקופיה. 

## ראו גם
* סדר הירושה של נשיא ארצות הברית

## קישורים חיצוניים

* 

* National Archives: Twenty-fifth Amendment
* CRS Annotated Constitution: Twenty-fifth Amendment
* Amendment25.com
* The Great Society Congress
* Twenty-Fifth Amendment Archive


קטגוריה:תיקונים לחוקת ארצות הברית
קטגוריה:סגנות נשיאות ארצות הברית
קטגוריה:1967 בפוליטיקה
יהדות טג'יקיסטן

ממוזער|כתובה מטג'יקיסטן
**יהדות טג'יקיסטן** היא קהילה יהודית בוכרית קטנה במרכז אסיה הממוקמת באזור טג'יקיסטן של ימינו.

## היסטוריה
היהודים הראשונים שישבו בטג'יקיסטן היו יהודים מאוזבקיסטן ומפרס השכנה שהיגרו למדינה השכנה משום שהייתה ממוקמת על הנתיב בין אירופה לסין.  היה זה לפני כ-1,000 שנה.

עד לשנות ה-30 של המאה ה-20 היו כל יהודי טג'יקיסטן חלק מיהדות בוכרה שחלקם היגרו מאוזבקיסטן השכנה והשתכנו בדושנבה. עד להגעת יהודים אשכנזים שנמלטו מאירופה עם כיבושי גרמניה הנאצית.

בשנת 1945 מנתה הקהילה היהודית במדינה כ-250,000 יהודים. לאחר מלחמת העולם השנייה חזרו רוב הפליטים היהודים מטג'יקיסטן למקומות מגוריהם הקודמים במזרח אירופה או שעלו לארץ ישראל. 

עד 1990 היו בטג'יקיסטן כ-50,000 יהודים, אך רובם עזבו את המדינה לאחר פרעות שנלוו ליציאת הכוחות הרוסים מטג'יקיסטן עם התפרקות ברית המועצות, וכמה עשרות אלפים יצאו ברכבת אווירית מטג'יקיסטן לישראל, ארצות הברית ואוסטריה.

כיום יש בטג'יקיסטן כמה עשרות יהודים, רובם בדושנבה הבירה.

מאיר חיים גבריאלוב שהיה מראשי הקהילה נרצח באכזריות בשנת 1998.

## הערות שוליים

*
קטגוריה:טג'יקיסטן: דמוגרפיה
טג'יקיסטן
טג'יקיסטן
טג'יקיסטן
טג'יקיסטן
Money for Nothing

**Money For Nothing** הוא שיר רוק מאת מארק נופלר וסטינג, שבוצע על ידי להקת דייר סטרייטס באלבומם *[[Brothers in Arms]]*, שיצא בשנת 1985. בנוסף לאלבום זה, יצא השיר גם באלבומי האוסף של הלהקה. הזמר הקומיקאי וירד אל ינקוביק ביצע גרסה פארודית של השיר בשם "The Beverly Hillbillies", עם מילות שיר הנושא של הסדרה "הבוורלי הילבילים".

## הפקה
מילות השיר נכתבו מנקודת מבטו של עובד בחנות למוצרי חשמל, איש צווארון כחול, שמסתכל בקנאה בכוכב רוק המופיע על הטלוויזיות שבחנות. בהתאם לנקודת מבט זו נכתב השיר בלשון גסה ובלתי תקנית, הכוללת מספר ביטויים בוטים כנגד הזמר שעל המרקע, בין השאר: "המתרומם הקטן הזה עם העגיל והאיפור" (כלפי הזמר), ו"דופק כמו שימפנזה על התופים" (כלפי המתופף). שם השיר (Money For Nothing – כסף בשביל לא־כלום) גם הוא חלק משורה אותה אומר העובד בקנאה – "(כוכב הרוק מקבל) כסף בשביל לא־כלום, בחורות בחינם". בחלק השני של השיר גם מביע העובד צער על כך שלא עשה זאת בעצמו ("הייתי צריך ללמוד לנגן על גיטרה/הייתי צריך ללמוד לתופף"). הביטויים ההומופוביים והבוטים בשיר גררו ביקורת מצד קבוצות שונות.

ההשראה לשיר, על פי מארק נופלר, באה כשהיה בחנות למוצרי חשמל ושמע עובד שאמר "Money For Nothing", כשראה קליפ בטלוויזיה.

סטינג, אשר ביקר באולפני ההקלטה בזמן שדייר סטרייטס הקליטה שם את השיר, הוזמן על ידי חברי הלהקה לבצע את קולות הרקע בשיר. הוא מופיע בקרדיטים של כתיבת השיר למרות שלטענת סטינג השורה היחידה שהוסיף היא "I want my MTV" (אותה הוא שר לפי המנגינה של שירו "Don't Stand So Close to Me")

השיר, שיצא כסינגל עם יציאת האלבום, הפך במהרה לאחד הלהיטים המוכרים והמצליחים ביותר של להקת דייר סטרייטס. מכירות האלבום "Brother in Arms", בו הופיע השיר יחד עם מספר להיטים נוספים זינקו אל מעל 20 מיליון עותקים, ויחד איתן – גם הלהקה, שהפכה ללהקה המצליחה ביותר של אמצע שנות ה-80. הקליפ לשיר היה זה שפתח ב-1 באוגוסט 1987 את שידורי תחנת MTV אירופה (שגם מוזכרת בשיר עם השורה החוזרת בתחילת ובסוף השיר – "I want my MTV").

הקליפ של השיר היה הקליפ הראשון שנוצר בעריכה ממוחשבת, אשר הוצג ב-MTV.

בזמן הופעות חיות, הזמר סטינג מרבה לבצע את השיר עם הלהקה (דוגמה בולטת לכך היא ה-Live Aid).

השיר עלה לאתר יוטיוב ב-23 בפברואר 2010, ונכון ליוני 2022 צבר השיר למעלה מ-107 מיליון צפיות.

## קישורים חיצוניים

* 

קטגוריה:דייר סטרייטס
קטגוריה:שירים באנגלית
קטגוריה:וידאו קליפים שבוימו על ידי סטיב ברון
קטגוריה:וידאו קליפים מונפשים
קטגוריה:שירים על טלוויזיה
קטגוריה:שירים על כסף
קטגוריה:שירים על מוזיקת רוק
קטגוריה:שירים על צרכנות
קטגוריה:מחלוקות הקשורות ללהט"ב במוזיקה
קטגוריה:מחלוקות סביב טענות לתועבה במוזיקה
קטגוריה:שירי פופ רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הרוק המיינסטרימי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:זוכי פרס הווידאו קליפים של MTV לקליפ השנה
קטגוריה:סינגלים בהוצאת וורנר רקורדס
וידאו על פי דרישה

ממוזער|300px|ממיר טלוויזיה (Horizon HD) מקרין וידאו על פי דרישה
**וידאו על פי דרישה** (באנגלית: **Video On Demand, VOD**) הוא שירות אספקת תכנים טלוויזיוניים לממיר  הטלוויזיה או מאתר אינטרנט המציע סרטי קולנוע ותוכניות טלוויזיה, בהתאמה לבחירת הצופה ולא על פי קביעת לוח השידורים.

השימוש בשירות זה נעשה באמצעות ממיר התומך בקו חזור המסוגל לקבל נתונים לנתבם לעבר ספק השירות כך שתתקבל תקשורת דו-כיוונית, או מאתר ישיר המאפשר צפיה ישירה של התוכן המבוקש.
טכנולוגיית ה-VOD עשתה מהפך בטלוויזיה בכך שאפשרה לבחור את התוכן ואת מועד הצפייה. תכונה נוספת היא אפשרות השליטה במהלך הצפייה, כגון הקפאת תמונה והרצת הסרט קדימה ואחורה. התכנים מצויים על גבי שרת מרכזי ולא ניתן לשמור תכנים אלו באופן מקומי, להבדיל מממירי ה-PVR (מקליט דיגיטלי אישי) המאפשרים להקליט תוכן טלוויזיוני ולצפות בו במועד מאוחר יותר.

ברשת הכבלים קיימות שתי שיטות עיקריות לעבודה על גבי קו חזור. הטכנולוגיה הישנה יותר נקראת "Return Channel" והיא יציבה אך איטית יותר מגורמים שונים. השיטה החדשה יותר קרויה "דוקסיס" והיא מהירה ויציבה מהטכנולוגיה הישנה.

## Near video on demand
זהו שירות שלם וצפה בו משתמשים מי שמשדרים ערוצים מרובים וזאת על ידי מערכת הפצה רבת נפח תעבורה כמו טלוויזיה בלוויין או טלוויזיה בכבלים. מספר עותקים של אותה התוכנית משודרים במרווחי זמן סמוכים זה לזה (בדרך כלל כל 10 – 20 דקות) וכך מסופקת לצופים הנוחות של צפייה בתוכנית ללא האילוץ להתחייב לשעה מסוימת. טכניקה זו מצריכה נפח תעבורה רב ובדרך כלל מסופקת רק על ידי מפעילים גדולים עם הרבה נפח תעבורה עודף.

## Push video on demand
טכניקה זו נמצאת בשימוש של מספר מפעילי מערכות שחסרה להן האינטראקטיביות הדרושה כדי לספק VOD אמיתי. במקום זה, יוצרים סימולציה של VOD אמיתי. מערכת כזו מצריכה החזקת PVR בקרב משתמשיה, כדי שבאופן אוטומטי יקליט להם מבחר תוכניות, כאשר ההקלטה בדרך כלל מתבצעת בלילה בזמנים שבהם יש עודף נפח תעבורה. לאחר מכן, יכולים המשתמשים לצפות בתוכניות שהורדו בזמנים הנוחים להם. מכיוון שהתוכן תופס מקום בכונן הקשיח של ה-PVR, הוא נמחק בדרך כלל לאחר שבוע כדי לפנות מקום לתוכניות חדשות. המקום המוגבל בכונן הקשיח של ה-PVR המצוי מביא לכך שהגמישות והמבחר של התוכניות במערכת זו מוגבלים הרבה יותר מאלו המצויים במערכות VOD אמיתי.

## VOD בישראל
עם עליית שירות ה-VOD לראשונה בישראל בנובמבר 2004, חברת הכבלים הישראלית HOT השתמשה גם היא ב-Near video on demand ואפילו  ב-VOD,  אך כיום,  היא משתמשת בשירות ה-VOD בלבד.

חברת yes הטלוויזיה בלוויין סיפקה שירות Near video on demand הנקרא yes max movies, והשיקה ב-2 במרץ 2010 את שירות ה-VOD המבוסס על תשתית האינטרנט ללא תלות בסוג החיבור – כבלים או ADSL, בטכנולוגיית OTT.

חברת סלקום tv מספקת את ה-VOD, בפלטפורמת: "סלקום tv". ה-VOD עלה יחד עם כניסת החברה לתחום הטלוויזיה ב-29 בדצמבר 2014.

חברת פרטנר tv מספקת את שירות ה-VOD בטכנולוגיית OTT המבוססת על תשתית האינטרנט של בזק. השירות עלה לאוויר ב-25 ביוני 2017.

## קישורים חיצוניים

* 

קטגוריה:טלוויזיה: טכנולוגיה
קטגוריה:טלוויזיה: צפייה
קסרודרמה פיגמנטוזום

**קְסֵרוֹדֵ֫רְמָה פִּיגְמֶנְט֫וֹזוּם** (**Xeroderma pigmentosum**, בקיצור: **XP**) היא מחלה תורשתית רצסיבית חשוכת מרפא שבה קיים פגם באנזימי תיקון ה-DNA המוגברים בעת חשיפה לקרינת UV.

בחולי קסרודרמה פיגמנטוזום קיימת מוטציה בגן המקודד לאחד מהאנזימים המשתתפים בתהליך תיקון ה-DNA. חשיפה קלה לקרינה על-סגולה גורמת לנזקים גנטיים חמורים המובילים להתפתחות מהירה של גידולים סרטניים על פני העור. הסיכוי ללקות בסרטן העור אצל חולי המחלה גבוה פי 1,000 מאשר הסיכוי של אנשים בריאים. במקרים קיצוניים של המחלה, אסורה כל חשיפה לקרינה על-סגולית. קרצינומה של תאי בסיס וסרטן נמצאים בתדירות גבוהה יותר בגיל צעיר של חולי המחלה מאשר באוכלוסייה הכללית. גרורות ממאירות ומלנומה הם סיבות המוות העיקריות של מיתת חולי קסרודרמה פיגמנטוזום. מחלה זו נפוצה בשני המינים ובכלל הגזעים בשכיחות של 1 ל-250,000 איש, ושכיחות גן של 1 ל-1,200 איש. המחלה נפוצה בערך פי שישה אצל יפנים מאשר בקבוצות אחרות של אוכלוסייה. 

הפגם הנפוץ ביותר בקרב חולי המחלה הוא מוטציה בגן שאחראי על תיקון טעויות באמצעות חיתוך נוקלאוטידים (Nucleotide excision repair). המוטציה גורמת למחסור או לירידה בתפקוד של גן זה, וכתוצאה מכך טעויות בשכפול ה-DNA אינן מטופלות כהלכה, ונוצרות בגנום מוטציות שגורמות לתאים לתפקד באופן לקוי או למות. אם נוצרות מוטציות באונקוגן או בגנים לבקרה על גידולים, הדבר עלול לגרום להופעה של מחלת הסרטן. נזקים ושגיאות ב-DNA נגרמים באופן ספונטני בכל עת, אך חשיפה לקרינה על-סגולה שמקורה באור השמש מגבירה את היווצרותם.

## במדיה
בספריו של דין קונץ "אל פחד" ו"תפוס את הלילה" הגיבור לוקה בפגם הגנטי הזה, וכתוצאה מכך, הסיפור ברובו מתרחש בלילה ומעניק לספרים נקודת מבט שונה מעט.

בסרט "נשיקה בחצות" הגיבורה הראשית בסרט לוקה במחלה זו, ולכן רובו הגדול של הסרט מתרחש אך ורק בלילה.

בסרט "האחרים" ילדיה של הגיבורה לוקים במחלה זו, ולמחלה תפקיד משמעותי בסרט. 

דמות האנטגוניסט בסרט "כיבוי אורות", דיאנה, סובלת ממחלה זו.

## קישורים חיצוניים

* 

* תמונה של אדם חולה בעל גידולים על העור
* אגודת הקסרודרמה פיגמנטוזום האמריקנית 
* אתר תמיכה לחולי XP ולמשפחותיהם 

קטגוריה:מומים מולדים
קטגוריה:מחלות חשוכות מרפא
קטגוריה:מחלות נדירות
הדפס רשת

[ממוזער|שמאל|250px|'''[דיפטיכון מרילין**, הדפס משי של האמן [[אנדי וורהול]]]]
[[קובץ:OSCAL 2017 silkscreen printed materials 28.jpg|ממוזער|הדפס רשת]]
**הדפס רשת** או **הדפס משי''' הוא שיטת הדפסה והעתקה שבה האמן מדפיס דימוי דו-ממדי על משטח כגון נייר או בד בעזרת רשת חוטים צפופה. שיטה זו הופיעה לראשונה בסין בתקופת שושלת סונג (960-1279 לספירה), והגיעה מאסיה לאירופה בסוף המאה ה-18. 

בתקופה העתיקה נעשה תהליך יצירת ההדפס על ידי ציור הדימוי על גבי רשת משי המתוחה על גבי מסגרת עץ בעזרת שעווה. בכך אוטמים את האזורים בציור שרוצים שיישארו ללא צבע והופכים את הרשת לגלופה או לשבלונה מודולרית, שאפשר לשנות ולאטום אותה מחדש בהתאם לצבע שרוצים להדפיס. העברת הצבע מן הרשת אל המשטח המיועד להדפסה, נעשית על ידי הצבת הרשת מעל המשטח ו"ניגוב" הצבע הסמיך שנמצא על הצד העליון של הרשת בעזרת מגב העשוי מגומי. 

בתחילת המאה ה-20 חלה פריצת דרך בטכניקות האטימה בעקבות פיתוח אמולסיות הרגישות לאור שאפשרו אטימה חדה ומדויקת יותר של הרשת בשיטות צילום ללא צורך בשעווה. בכך נפתחה הדרך לשימוש התעשייתי של הדפסי המשי בתעשיות הטקסטיל והאלקטרוניקה ובענף הפרסום שבהן רשת ההדפסה משמשת להדפסות רבות יותר מאשר ליתוגרפיה, או הדפס עץ אשר המשיכו לשמש בתחום האמנות. 

השיטה מאפשרת הדפסה על מגוון חומרים החל מנייר וכלה בחומרים כמו פלסטיק, מתכת, טקסטיל, עץ וכדומה, ובשכבה משמעותית של צבע (פי 10 מעובייה של שכבת הצבע של דפוס אופסט), לקבלת המרקם ועוצמת הגוון הנחוצים בהדפסים אמנותיים.

הטכנולוגיה של המאה ה-21 מאפשרת דיוק ומהירות, ועל אף שהרשתות עשויות מפוליאסטר ופלדה העיקרון הבסיסי של ההדפס המסורתי נותר ללא שינוי וגם השם של הטכניקה נותר בעינו. הרשתות המודרניות עמידות ובעלות רזולוציות גבוהות. שיטות הצילום, ההקרנה והפיתוח של הרשתות לאחר ציפוין באמולסיה דומות לתהליכי פיתוח צילומים והדפסת תמונות, בכך מועבר הדימוי בדייקנות לרשת ולמשטח המודפס.

## קישורים חיצוניים

* "הכנת הדפס משי", באתר ויקיספר
* Who’s Who in Screenprinting 

*
קטגוריה:ערכים שבהם תבנית בריטניקה אינה מתאימה
קטגוריה:דפוס שטח
כוח וידאו

**כוח וידאו** (באנגלית: **The Power Team**) היא סדרת אנימציה בת 26 פרקים שהופקה לטלוויזיה ב-1990 עד 1992. אמנם הסדרה שידרה 33 פרקים, אך רק 26 מהם אי פעם הופקו ולכן מספר פרקים הוקרנו פעם נוספת.

בישראל שודרה הסדרה בערוץ הראשון ב-1993.

את שיר הפתיחה בדיבוב העברי חיבר יוני חן, הלחין גיורא קנת וביצעה רוני הלחמי.

בשיא הפופולריות של משחקי הנינטנדו ב-1990, היה טבעי שיצוצו תוכניות שינסו לרתום את ההצלחה הזו. בגרסה האמריקאית של התוכנית, כוח וידאו הייתה פינה בתוכנית סיקור למשחקי וידאו חדשים בשם Video Power.

התוכנית כיוונה לקהל היעד של קפטן אן, אך במקום לבסס את העלילה על נער מהעולם האמיתי שמוביל צוות של גיבורי משחקי וידאו, הסדרה הוציאה את גיבורי משחקי וידאו לעולם האמיתי, בעיירה בדיונית בשם מילבורג. כל הדמויות היו מודעות לחלוטין לכך שהן למעשה גיבורים ונבלים של משחקי וידאו.
ברוב הפרקים בוס גדול מנסה להוציא אל הפועל תוכניות זדוניות אך הכוח מצליח לעצור אותו.

## הדמויות
* **בן חיל** (Max Force) - קצין שוטר מיחידת הסמים (במקור מהמשחק NARC).
* **קורוס** (Kuros) - הברברי בעל החרב הגדולה (במקור מהמשחק Wizards and Warriors)
* **קווץ**' (Kwirk) - העגבנייה המדליקה (במקור מהמשחק Kwirk)
* **סלים** (Tyrone) - שחקן הכדורסל (במקור מהמשחק Arch Rivals)
* **כוח סוס** (Bigfoot) - מונסטרטראק מדבר (במקור מהמשחק Bigfoot).
* **ג'וני ארקייד** (Johnny Arcade) - מנהיג החבורה.

נבחרת "כוח וידאו" נלחמה נגד הנבלים ממשחקי הווידאו של Acclaim, בוס גדול וביריונים שלו (אשר במקור נלקחו מהמשחק NARC).

## צוות המדבבים בהפקת הדיבוב העברי
בגרסה העברית המקורית השתתפו בדיבוב הדמויות:
* רמי עמית (בן חיל)
* דרור נחום (קורוס)
* אורי כבירי (קווץ')
* מומי לוי (סלים ודמויות רקע)
* יוני חן (כוח סוס ודמויות רקע)
* אסף כחולי (ג'וני ארקייד)
* יורם יוספסברג (מר ביג ודמויות רקע)
* רמי ברוך (ביל מהכנופיה של מר ביג והמכשף)
* אורי פרידמן (רודי)
* סיון שביט (דמויות רקע)
* ניר רון (דמויות רקע)

## קישורים חיצוניים

* TV Classic - Video Power כוח וידאו

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 1990
קטגוריה:סדרות טלוויזיה המבוססות על משחקי וידאו
קטגוריה:הערוץ הראשון - תוכניות רכש
קטגוריה:קרוס-אובר של יצירות בדיוניות
קטגוריה:סבן אנטרטיינמנט: תוכניות וסדרות
דני שובבני (סדרת טלוויזיה)

**דני שובבני** (באנגלית: **Dennis the Menace**) היא סדרת אנימציה קומית לילדים בת 78 פרקים, שהופקה לטלוויזיה בין 1986 ל-1988 בשיתוף פעולה אמריקאי אשר מבוססת על רצועת קומיקס בעלת אותו שם מאת האנק קטצ'אם. הסדרה שודרה בישראל בדיבוב לעברית בערוץ הראשון ב-1990, ולאחר מכן ב-1997 בשידורים חוזרים במהלך השנים. כיום משודרת הסדרה בישראל בערוץ ג'וניור. 

סרט המבוסס על הסדרה בשם "דני שובבני: קרוז קונטרול" הופץ לראשונה בשנת 2002.

פסקול הסדרה הופק על ידי חיים סבן ושוקי לוי, ואת שיר הנושא והסיום בגרסה העברית ביצעו עירית ענבי ועמי מנדלמן.

## תקציר העלילה
הסדרה מתמקדת בהרפתקאותיהם של דני תומר (במקור, דניס מיטצ'ל), הפרחח הקטן והשובב, כלבו הב וידידיו גיל ונועה. סקרנותו וכוונותיו הטובות של דני מובילות אותו בדרך כלל לצרות, אשר בדרך כלל באות על חשבונו של השכן, מר יובל.

לאורך הסדרה דני מעורב בכל מיני הרפתקאות פרועות (אשר חלקן מבוססי פנטזיה כגון משימות ביון ברחבי העולם ומסעות בזמן אל העבר) אבל תמיד מצליח להציל את היום.

## הדמויות
### משפחת תומר
* **דני תומר** (יפה גבאי): הדמות הראשית בסדרה. ילד בלונדיני שובב בן חמש. סקרנותו ורצון ההכנה שלו לעזור לזולת מובילים אותו לעיתים קרובות להסתבך בצרות.
* **רינה תומר** (עירית ענבי/אורית אמיר): אימו של דני.
* **דוד תומר** (ניקו בר/שי זורניצר): אביו של דני.
* **הב** : כלבו של דני. במקור היה כלבו של דוד.

### משפחת יובל
* **יורם יובל** (נחמן אשכנזי/אלברט כהן): השכן הסובל של דני.
* **מרים יובל** (אלן מישלי/סיון שביט): אשתו של מר יובל. עדינה וסבלנית במיוחד ומשמשת כדמות סבתא לדני.

### חבריו של דני
* **גיל** (עירית ענבי/סיון שביט): חברו הטוב של דני. צעיר ממנו.
* **נילי** (אלן מישלי/אורית אמיר): ילדה שחצנית ומרגיזה. מרכיבה משקפיים ובעלת שיער ג'ינג'י. בדרך כלל יריבתו של דני.
* **נועה** (עירית ענבי/סיון שביט): ילדה נערית בעלת שיער שחור ועגילי פנינה.
* **רם** (עירית ענבי/אורית אמיר): ילד בעל לחצים רבים.
* **אורי** (עירית ענבי/אורית אמיר): חבר טוב של דני.
* **שרגא** (עירית ענבי/סיון שביט): חברו החנון של דני, וכנראה מכאן בא שמו. תמיד ממציא המצאות משונות, כגון "מכווץ המידות" שכיווץ את דני בשוגג.

## קישורים חיצוניים

* 
*
קטגוריה:CBS: תוכניות וסדרות
קטגוריה:ג'טיקס: תוכניות וסדרות
קטגוריה:הערוץ הראשון - תוכניות רכש
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 1986
קטגוריה:סדרות טלוויזיה המבוססות על קומיקס
קטגוריה:ערוץ ג'וניור: תוכניות רכש
קטגוריה:ערוץ הילדים: תוכניות רכש
קטגוריה:פוקס קידס: תוכניות וסדרות
קטגוריה:ערוץ המזרח התיכון - תוכניות רכש
הרפתקאותיו הרבות של פו הדב (מתקן שעשועים)

left
ממוזער|הפגישה עם טיגר
ממוזער|החלום של פו
ממוזער|קרוניות המתקן
**הרפתקאותיו הרבות של פו הדב** (באנגלית: **The Many Adventures of Winnie the Pooh**) הוא מתקן אפל המצוי בפארקי השעשועים של חברת וולט דיסני: דיסנילנד שבקליפורניה, ממלכת הקסם שבדיסניוורלד (פלורידה), דיסנילנד שבטוקיו ודיסנילנד שבהונג קונג.
בטוקיו נקראת האטרקציה "ציד הדבש של פו" (**Pooh's Hunny Hunt**).

המתקן שבדיסנילנד החליף את ג'מבורי דובי הכפר בעוד שבממלכת הקסם החליף המתקן את המסע הפרוע של מר קרפד.
מספר המבקרים במתקן בדיסנילנד מועט ביותר, בשל מיקומו בפינה הצפון מערבית של הפארק, והיותו של המתקן חבוי במקצת למבקרים. המתקן שבטוקיו פופולרי ביותר בשל מיקומו במרכז ארץ הפנטזיה, והמבקרים בו עומדים בתור במשך שעות.

המתקן מבוסס על הסרט הרפתקאותיו הרבות של פו הדב.
## סצנות המתקן
* יום מעונן
* הכול מוצף
* היער של טיגר
* הבית של פו
* החלום של פו 
* מסיבת יום ההולדת של פו

## תיאור המתקן
* **פתיחה:** 
** דיסנילנד: 11 באפריל 2003
** ממלכת הקסם: 5 ביוני 1999
** דיסנילנד טוקיו: 4 בספטמבר 2000
** דיסנילנד הונג קונג: 12 בספטמבר 2005 (עם פתיחת הפארק)
* **מתכנן:** וולט דיסני אימאג'ינירינג
* **מתקנים קודמים שהיו באותו מבנה:** 
** דיסנילנד: ג'מבורי דובי הכפר
** ממלכת הקסם: המסע הפרוע של מר קרפד
** דיסנילנד טוקיו: דרך השמים
* **אורך המתקן:** 03:08
* **סוג מתקן:** מתקן אפל

## קישורים חיצוניים

קטגוריה:דיסני: פארקי שעשועים
קטגוריה:דיסניוורלד
קטגוריה:דיסנילנד טוקיו
קטגוריה:דיסנילנד הונג קונג
קטגוריה:פו הדב
רוק המזון (אפקוט)

**רוק המזון** (באנגלית: **Food Rocks**) הוא מופע מוזיקלי המופעל באמצעות בובות אודיו אנימטרוניקס שהוצג בביתן האדמה בפארק השעשועים אפקוט בדיסניוורלד שבפלורידה.
המופע הוצג בחסות חברת נסטלה. 

המופע החליף את מופע "**קברט המטבח**" שקדם לו, והפסיק להציג בשנת 2005 כאשר באותו מיקום הוקם מתקן סוארין.

## תיאור המתקן
המופע היה פרודיה על קונצרט מוזיקת רוק. הדמויות המופיעות במופע היו בצורת מוצרי מזון עם פנים אנושיות וידיים - והיו בובות אודיו אנימטרוניקס. המוזיקה הייתה פרודיה של שירים פופולריים, כאשר מילות השירים הותאמו לתמה של המופע - תזונה נכונה ואבות המזון, לדוגמה: להקת "נערי האפרסק" (ה-"פיץ' בויז") בפרודיה על להקת "הביץ' בויז" (ה"ביץ' בויז") ששרו את השיר "תזונה נכונה" המבוסס על השיר של נערי החוף - "תחושה נכונה".

## נתוני המתקן
* **אורך המופע:** 12:39 דקות
* **סוג המתקן**: מופע תיאטרון אודיו אנימטרוניקס

## קישורים חיצוניים

* מידע על המתקן באתר "רשת הכול אוזניים"

קטגוריה:דיסניוורלד
קטגוריה:אפקוט
קטגוריה:דיסני: פארקי שעשועים
לב (פירושונים)

*
קטגוריה:שמות משפחה
קטגוריה:שמות משפחה עבריים
קטגוריה:שמות פרטיים לגברים
קטגוריה:שמות פרטיים שמקורם בבעלי חיים
לואיג'י בוקריני

**לואיג'י בוקריני** (באיטלקית: **Luigi Boccherini**;
19 בפברואר 1743 – 28 במאי 1805) היה מלחין וצ'לן איטלקי מהתקופה הקלאסית.

## חייו
בוקריני נולד בשנת 1743 בלוקה, למשפחה של אמנים ומוזיקאים מוכשרים. בוקריני גילה כישרון בנגינה בצ'לו כבר מגיל צעיר, וכשהיה בן שלוש עשרה, אביו שלח אותו ללמוד אצל המאסטרו די קפלה של סאן פייטרו, ומאוחר יותר אף הגיע לחצר המלכות בווינה בליווי אביו. בשנת 1764 נסע בוקריני למילאנו וביקר שם אצל המלחין ג'ובאני בטיסטה סמרטיני, וחזר מאוחר יותר לעיר הולדתו בשביל לנגן בתזמורת התיאטרון. הוא הרבה להלחין ואף הקים רביעיית מיתרים. בשנת 1766 נסע בוקריני למסע הופעות ברחבי אירופה עם הרביעייה שהקים. כשהגיע לפריז, בשנת 1767, זכה לקבלת פנים חמימה במוסד הקונסר ספיריטואל, שאפשרה לו להוציא לאור רביעיות, סונאטות ושלישיות.

בשנת 1769 קיבל בוקריני משגריר ספרד בפריז הזמנה לבקר בספרד. בוקריני נעשה למלחין בחצר הספרדית, והמשיך לכתוב שם יצירות רבות. מאוחר יותר עבד בוקריני תחת חסותו של נסיך פרוסיה, וילהלם. אחרי מותו של הנסיך, חזר בוקריני לספרד. בשנת 1800 ארגן בוקריני קונצרטים רבים וכתב יצירות בשביל אחיו של נפוליאון בונפרטה, לוסיאן. למרות פופולריותו הרבה של בוקריני, שאף התבטאה בכך שהמו"ל שלו הוציא לאור רביעיות של מלחינים אחרים תחת שם בוקריני, הוא מת חסר כל במדריד בשנת 1805 ממחלת השחפת.

## יצירתו
כשהתחיל בוקריני להלחין, הוא היה מלחין טיפוסי לתקופתו וגם צ'לן וירטואוז, דבר שניכר בקונצ'רטי שכתב לצ'לו. הוא כתב גם יצירות רבות לגיטרה הספרדית (שלעיתים אף חיקה את צליליה בכלי הקשת האחרים), שהנודעת שבהן היא ה"נסיגה ממדריד", חמישיית גיטרות בדו מז'ור. בחמישיות שכתב הוא נהג לצרף שני צ'לי במקום צ'לו אחד וגם קונטרבס. הוא גם כתב יצירות קאמריות אחרות, כמו שמינייה בסול מז'ור, רביעיית מיתרים בסול מז'ור וכו'. כמו כן הוא גם כתב שמונה עשרה סימפוניות, כמו הסימפוניות ברה מינור ("ביתו של השטן") ובלה מז'ור.

בוקריני הושפע מהאלגנטיות האיטלקית, והושפע גם בצעירותו מרוח "הסער והפרץ" כשביקר בווינה. אך בוקריני הושפע בעיקר מימי שהותו באנדלוסיה (ספרד), שם הושפע מהריקודים הספרדיים ומוזיקת הגיטרה המורכבת. כל השפעותיו אלה הפכו את סגנונו האישי של בוקריני למקורי ומרתק, שהשפיעו על הדורות הבאים. לבוקריני היה מינואט.

## הנצחה
מפרצון בוקריני באי אלכסנדר שבאנטארקטיקה נקרא על שמו של לואיג'י בוקריני.

## קישורים חיצוניים

* יוטיוב, הפרק הרביעי של חמישיית "פנדנגו" מאת בוקריני, לרביעיית כלי קשת, גיטרה וקסטנייטות
רשימת יצירותיו של בוקריני (צרפתית)
* 
* 
* 

## הערות שוליים

קטגוריה:מלחינים מן התקופה הקלאסית
קטגוריה:צ'לנים איטלקים
קטגוריה:מלחינים איטלקים במאה ה-18
קטגוריה:מלחינים איטלקים במאה ה-19
קטגוריה:איטלקים שנפטרו משחפת
קטגוריה:ילידי 1743
קטגוריה:איטלקים שנפטרו ב-1805
הוד התפתחותו

**הוד התפתחותו** (באנגלית: **High Evolutionary**) הוא דמות בדיונית של נבל-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Thor #134* מנובמבר 1966 ונוצרה על ידי הכותב סטן לי והמאייר ג'ק קירבי.  

הוד התפתחותו הוא האלטר אגו של הרברט אדגר וינדהאם, סטודנט ממנצ'סטר, אנגליה אשר למד באוניברסיטת אוקספורד בשנות ה-30 של המאה ה-20 והתעניין בממצאיו של הביולוג הגנטי נתניאל אסקס. הוא החל להתנסות במניפולציה גנטית ובנה מכונה לה קרא "מאיץ גנטי". בעזרת מכונה זו הוא ניסה לגרום להתפתחותן האבולוציונית של חולדות. בהמשך, הוא השתמש בכוחותיו כדי ליצור מוטציות או צורות חיים לא מוגדרות בעלי אופי והתנהגות אנושית המצייתים לפקודותיו. בדרך כלל הוא משתמש בסוגי בעלי חיים מסוכנים כדי שמשרתיו יהיו חזקים ומסוכנים ויוכלו לבצע את מזימותיו הזדוניות, שמטרתן בדרך כלל היא השתלטות על העולם או על אזור מסוים ביקום מארוול.

בעלילת קומיקס שנקראה "מלחמת ההתפתחות", הוד התפתחותו חזר לכדור הארץ לאחר הרפתקאות בעולם חלופי, ונכנס לעימות עם מספר גיבורי-על, ביניהם האוונג'רס ואדם וורלוק, משום שניסה לכפות התפתחות מוטנטית על אוכלוסיית כדור הארץ בעזרת "פצצת ההתפתחות" שלו.

## אזכור במדיות אחרות
ב"אקס-מן: סדרת האנימציה" משנות ה-90, הוד התפתחותו הופיע בתור אדון ארמון ונדגור שבו ערך ניסויים ב-DNA של יצורים חיים כדי ליצור גזע חדש ועליון שישלוט בבני האדם, הוא כינה את הגזע הזה בתור "האנשים החדשים". הוא הופיע בפרק שבו ניסה להציב מלכודת למגנטו בכך שחטף את ילדיו קוויקסילבר ומכשפת השני, מבלי לדעת שהם ילדיו. כמו כן, הוא גרם לוולברין להפוך למוטציית זאב מפלצתי ענק שכמעט חיסל את פרופסור צ'ארלס אקסבייר, לאחר מספר ניסויים שערך עליו, וכן הופיע בפרק שבו הוא נלחם במוטנט גארוק בארץ הפראית הידועה לשמצה.

בסדרת הטלוויזיה "ספיידרמן ללא גבולות" מתחילת שנות ה-2000, הוד התפתחותו הופיע בתור שליט הארץ הנגדית שאליה הגיע מכדור הארץ בתור אסטרונאוט שמאס באנושות וברשע שלה והחליט ליצור גזע של בעלי חיים עם תכונות אנושיות שנקראים "אנשי חיה" כדי שישלטו בבני האדם שלדעתו הם מקור הרשע בעולם. בהמשך הסדרה הוא מתגלה גם בתור הסבא של אחת מבכירות המורדים בכוכב שנקראת קרן א'ומיילי שמנסה להרוס את שלטונו העריץ מבלי לדעת את הקשר המשפחתי ביניהם. הדמות דובבה בישראל על ידי יורם יוספסברג.

דמותו של הוד התפתחותו ערכה את הופעת הבכורה שלה ביקום הקולנועי של מארוול "שומרי הגלקסיה: חלק 3", בגילומו של צ'יקוודי יוג'י.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:ספיידרמן: דמויות
קטגוריה:נבלי על במארוול קומיקס
זוג או פרט

[שמאל|ממוזער|250px|שחקני [מורה (משחק)|מורה באיטליה]]
**זוּג או פֶרֶט** (נקרא גם **זוג או פֶרֶד** ו**פרט-זוג**; בעבר נקרא **תם וחסר**) הוא משחק לשני שחקנים. גרסה קלה של משחק ה"מורה"  האיטלקי.

בדומה לאבן נייר ומספריים, "כלי המשחק" הוא כף היד. בתחילה בוחר אחד השחקנים בין זוג לפרט (והשחקן השני מקבל את מה שנותר). אחר כך מראים שני השחקנים, בבת אחת, מספר מסוים בעזרת אצבעותיהם. תוצאות המשחק מחושבות באמצעות חיבור שני המספרים. אם סכום המספרים הוא אי-זוגי השחקן שהימר "פרט" ניצח, אך אם סכום המספרים זוגי ניצח השחקן שהימר "זוג".

בגרסה אחרת של המשחק, אחד השחקנים חופן בידו כמה עצמים קטנים (למשל אגוזים), וחברו צריך לנחש אם מספר העצמים הוא זוגי (זוג) או אי-זוגי (פרט). אם המנחש צדק בניחושו, הוא זוכה בעצמים שביד, או במה שנקבע תמורתם, ואם לא, עליו להעניק ליריבו משלו.

## ראו גם
*אבן נייר ומספריים
*משלוש יוצא אחד
*אצבעות קסם
*אגודלים (משחק)

## קישורים חיצוניים
* 

## הערות שוליים

קטגוריה:משחקי מזל
קטגוריה:משחקי ילדים
קטגוריה:משחקי ידיים
קטגוריה:זוגיות (מספרים)
רובימא

**רובימא** (באנגלית: **Bertha**) היא סדרת אנימציית סטופ-מושן בת 13 פרקים שהופקה לטלוויזיה ב-1985 על ידי ה-BBC. הסדרה שודרה לראשונה בערוץ הראשון בין השנים 1989–1990 ולאחר מכן בעוד מספר הזדמנויות, ובערוץ הופ! בשנת 2000. 

העלילה מתרחשת במפעל צעצועים העונה לשם "צעצועופלא", ומתמקדת בעלילותיהם של העובדים במפעל ובמיוחד במכונה גדולה וירוקה בעלת פנים דמוי אנושיות ששמה רובימא, אשר מסוגלת לייצר כמעט כל דבר אשר תתבקש.

את שיר הפתיחה בגרסה העברית מבצעים עמי מנדלמן ודפנה ארמוני.

שיר הפתיחה לסדרה מתחיל במילים:

:רובימא, הו רובימא,
:את מכונה מדהימה,
:וזאת הרי הכול יודעים שאת כה מופלאה.

## מוצרים שרובימא ייצרה
* קופות חיסכון בצורת טחנות רוח
* גמדים לגינות
* כדורי חוף
* 365 קפיצים
* דובים מפלסטיק
* שעוני קוקייה
* ג'ק בקופסה
* פאזלים
* קנקנים להשקיה

## קישורים חיצוניים

* 
* רובימא - לעבוד מהר, באתר יוטיוב
* רובימא ורובן, באתר יוטיוב

קטגוריה:סדרות הנפשה בסטופ-מושן
קטגוריה:הטלוויזיה החינוכית הישראלית - תוכניות רכש
קטגוריה:ערוץ הופ!: תוכניות רכש
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה בריטיות לילדים
בבית של פיסטוק

שמאל|ממוזער|220px|פיסטוק (מימין) ורגע, מתוך הסדרה
שמאל|ממוזער|220px|פינת אירוח עם פוסטר התוכנית "בבית של פיסטוק", בבניין הטלוויזיה החינוכית הישראלית. אפריל 2018

**בבית של פיסטוק** היא סדרת בת של סדרת הטלוויזיה הישראלית לילדים "רגע עם דודלי". הסדרה הופקה על ידי הטלוויזיה החינוכית במשך שתי עונות בשנים 1981–1983 וכללה 29 פרקים, מהם 18 פרקים שצולמו בעונה הראשונה בשחור-לבן ו-11 פרקים שהוסרטו בצבע בעונה השנייה. הסדרה שודרה בשידורים חוזרים לאורך שנות השמונים והתשעים וזכתה לפופולריות רבה בקרב ילדי ישראל.

## עלילה
עלילת הסדרה מתמקדת בהרפתקאותיהם של פיסטוק (ספי ריבלין) וידידו רגע (ציפי מור). פיסטוק הוא אדם תמהוני חביב ומגושם המתגורר בבית קטן ומוזר על ראש גבעה ורגע הוא בובה שהפכה לילד.

## פינות בתוכנית
בפרקי התוכנית שובצו מספר פינות בהן הוצגו סרטוני אנימציה ובובות, שלא היו קשורות לעלילת הפרק.
*סיפורימפו – סדרת הנפשת בובות הולנדית אשר דובבה לעברית, שבה דמות המספר הוא הינשוף שגר בשעון שבגג הבית של פיסטוק.
*פלטיאל ממגדיאל – סדרה בכיכובה של בובת פאפוטין צרפתית בשם פלטיאל (בדיבובו של יוסי גרבר), אשר גרה בכובע שבפינת החדר של פיסטוק. בהמשך הסדרה שודרה ב"רכבת ההפתעות".
* – סדרת הנפשה רומנית על ילדה בשם זה, שהוקרנה במסגרת "הצגת הקולנוע של פיסטוק".

## הפקה
הסדרה הופקה בתקציב נמוך משמעותית מסדרת האם "רגע עם דודלי". למעט פרקים מיוחדים היא צולמה רובה ככולה באולפני הטלוויזיה החינוכית ברמת אביב. החל מעונתה השנייה, זו הייתה ההפקה הראשונה של הטלוויזיה החינוכית שצולמה בצבע.

רבים מפרקי הסדרה שצולמו בשחור-לבן נחשבים כיום לאבודים, מאחר שהם לא עברו שימור ולא הועברו מהסרטים המקוריים לפורמט דיגיטלי מודרני.

שיר הפתיחה של התוכנית, אשר נקרא "הבית של פיסטוק", נכתב על ידי לאה נאור, הולחן על ידי נורית הירש, ובוצע על ידי אילנית.

## שחקנים
* **פיסטוק** (ספי ריבלין) 
* **רגע** (ציפי מור)

## בתרבות

* בסדרת הטלוויזיה "היהודים באים" הייתה סצנה פארודית על דמותם של רגע ופיסטוק  במערכון השתתפו יוסי מרשק ויניב ביטון. במערכון הוצג פיסטוק כמי שהשתתף בטבח סברה ושתילה במהלך מלחמת לבנון הראשונה.
* באחת התוכניות של "זהו זה" נעשה מערכון שבו הוריו של פיסטוק (מוני מושונוב בתור האם ודב גליקמן בתור האב) שבו פיסטוק מתלונן לגבי שמו וכמו כן, הופיע גם קישקשתא במערכון הזה, בתור החבר של פיסטוק שיש בעיה דומה עם השם.

## קישורים חיצוניים

* 
* "בבית של פיסטוק" באתר כאן חינוכית
* 
*  הבית של פיסטוק פלייליסט של פרקי התוכנית; בערוץ חינוכית 23 באתר YouTube
* 

## הערות שוליים

קטגוריה:סדרות טלוויזיה ישראליות לילדים
קטגוריה:הטלוויזיה החינוכית הישראלית: תוכניות וסדרות
קטגוריה:סדרות טלוויזיה ישראליות שעלו לשידור בשנת 1981
קטגוריה:סדרות ספין-אוף ישראליות
קטגוריה:תוכניות טלוויזיה אבודות
קטגוריה:כאן חינוכית: תוכניות וסדרות
קטגוריה:ספי ריבלין
צבא השחרור הסימביונזי

**צבא השחרור הסימביונזי** (באנגלית: **Symbionese Liberation Army**) הייתה קבוצת טרור קטנה בעלת אידאולוגיית שמאל רדיקלית ומיליטריסטית שפעלה בארצות הברית בין השנים 1973–1975.
בשיאה, מנתה הקבוצה ככל הנראה 13 חברים, רובם נשים, אשר כינו את עצמם במכתביהם למשטרה  "brass" – קרי: "קצונה בכירה". חברי הקבוצה ביצעו מעשי רצח, חטיפה, שוד בנקים ומעשי אלימות נוספים.

## הקמה
במניפסט של הקבוצה כתב דונלד דה־פריז  שהשם "סימביונזי" לקוח מהמילה סימביוזה. הרעיון מאחורי הבחירה בשם הוא יצירת חברה שכמו גוף חי בנויה מאיברים השונים לחלוטין זה מזה, אך חיים יחד בהרמוניה המאפשרת עבודה ויצירה כגוף אחד.

את הקמת הקבוצה הגתה פטרישה סולטיסיק , פמיניסטית רדיקלית, במרץ 1973. חברי הקבוצה בחרו כמנהיג את דה־פריז, אסיר שנמלט מהכלא. אף שדה־פריז היה השחור היחיד בקבוצה, הקבוצה החשיבה את עצמה לחיל החלוץ במהפכה השחורה בארצות הברית.

פעולתה הראשונה הייתה ב־6 בנובמבר 1973, רצח הממונה האזורי על בתי הספר בסן פרנסיסקו, מרקוס פוסטר. פוסטר היה אחד המנהיגים השחורים בעיר, ובעל התפקיד הציבורי הרם ביותר מבניהם. הרצח בוצע על רקע מאבקו של פוסטר בסוחרי הסמים בבתי הספר, מאבק שבמסגרתו הונהג השימוש בתעודות זיהוי לתלמידים. חברי הקבוצה התנגדו לפעולה זו בטענה שהיא פוגעת בזכויות האזרח ומסמלת את השתלטות המשטרה על בתי הספר. בעקבות הרצח נתפסו שניים מחברי הקבוצה והועמדו לדין.

## חטיפת פטי הרסט
הגם שהקבוצה הייתה קטנה יחסית, היא זכתה לפרסום וחשיפה תקשורתית גדולים ביותר, אף לאחר שחבריה נתפסו ונשפטו. עיקר הפרסום נבע מחטיפתה של פטי הרסט, נכדתו של איל העיתונות ויליאם רנדולף הרסט. הרסט נחטפה ב־4 בפברואר 1974 מדירתה שבברקלי, קליפורניה. החוטפים תקפו פיזית את בן זוגה עד שאיבד את ההכרה ופינו אותה לדירת מסתור. לאחר מכן דרשו במכתב כופר למשפחתה שתתרום 400 מיליון דולר לקניית מזון לעניים. המשפחה תרמה 6 מיליון דולר לקניית מזון לעניים באזור מפרץ סן פרנסיסקו ושילמה את הכופר, אולם הרסט לא שוחררה. חודשיים לאחר מכן התברר כי בהיותה בשבי היא סבלה מתסמונת סטוקהולם והצטרפה לארגון שחטף אותה. הרסט צולמה בעת שוד בנק עם חברי ארגון אחרים.

ב־17 במאי 1974 הקיפה משטרת לוס אנג'לס בית בעיר. בתוך הבית התבצרו דה־פריז וחמישה מחברי הקבוצה. במהלך קרב יריות שהתפתח בין הצדדים נורו כל השישה ונהרגו. הקבוצה המשיכה לפעול עוד כשנה, אז נתפסו כמה חברים והשאר, חמישה טרוריסטים, ברחו והסתתרו מחוץ לארצות הברית או בשטחה בזהות בדויה. המצוד אחרי החמישה נמשך עד שהאחרון נתפס בדרום אפריקה בשנת 2002.

## בתרבות
בהשראת הקבוצה והחטיפה המפורסמת נכתבו ספרים ובוימו סרטים, כך שההד התקשורתי סביב הקבוצה נמשך זמן רב לאחר שהתפרקה.

## קישורים חיצוניים

* 

## הערות שוליים

קטגוריה:שמאל רדיקלי
קטגוריה:ארגוני טרור בארצות הברית
קטגוריה:פשע בקליפורניה
טלוויז'ן

שמאל|ממוזער|200px|טלוויז'ן בעטיפת אלבום הבכורה שלהם
**טלוויז'ן** (באנגלית: **Television**; בתרגום חופשי: **טלוויזיה**) היא להקת רוק מניו יורק, שפעלה מ-1973 ועד 1978. טלוויז'ן היא אחת הלהקות החשובות בסצנת הפאנק הניו יורקית, ובעלת השפעה על הפוסט פאנק והאינדי החל משנות ה-80.

הקריירה המוזיקלית של טלוויז'ן החלה ב-1975, עם הוצאת סינגל הבכורה של הלהקה, "Little Johnny Jewel". הסינגל הפך ללהיט מחתרתי, והוביל לחתימת חוזה עם חברת התקליטים "אלקטרה" שנה אחר-כך. ב-1977 יצא אלבום הבכורה, Marquee Moon, שנחשב לקלאסיקה על זמנית, ומשמש חבר קבוע במצעד האלבומים הגדולים בכל הזמנים ורשימת האלבומים המצטיינים בשנות השבעים. האלבום כלל כמה משיריה הבולטים של הלהקה, כמו See No Evil, Elevation ושיר הנושא. את האלבום מלווים טקסטים אישיים-אורבניים באופיים של הלהקה, לצד עבודת גיטרות מרשימה. בחוברת הפנימית שמצורפת לאלבום אף ניתן להבחין מי מהגיטריסטים ניגן כל סולו.

שנה אחר-כך יצא האלבום השני, Adventure, שזכה אף הוא לשבחי המבקרים, אף נשכח בתודעה ביחס לאלבום הבכורה. אלבום זה כלל צליל מגוון יותר, עם קלידים דומיננטיים יותר מבאלבום הראשון.

הלהקה התפרקה ב-1978. לאחר הפירוק פתחו שני הגיטריסטים, טום ורליין וריצ'רד לויד בקריירות סולו, כאשר ורליין ניגן גם עם אמנים כפטי סמית' וללויד עם ללויד קול ומת'יו סוויט. ב-1991, הלהקה התאחדה והוציאה אלבום שלישי על שמה ב-1992. היא התפרקה שוב שנה אחר-כך, והתאחדה שוב לכמה הופעות ב-2001. בין השירים הידועים של טלוויז'ן: "See No Evil" ,"Venus" ו-"Marquee Moon".

## קישורים חיצוניים

* 

קטגוריה:ניו יורק: להקות
קטגוריה:להקות רוק אמריקאיות
ארגוניט

250px|ממוזער|שמאל|ארגוניט
**ארגוניט** (נקרא על שם המקום בו זוהה לראשונה, אראגון בספרד) הוא מינרל קרבונטי הבנוי מסידן פחמתי (CaCO3), והוא פולימורף של קלציט. לשניהם מבנה כימי זהה אך מבנה גבישי שונה. הארגוניט הוא צורה בלתי יציבה של סידן פחמתי, והוא מותמר לקלציט בטמפרטורה של 470°C. אפילו בטמפרטורה רגילה ובלחץ סטנדרטי הופך הארגוניט תוך 107 עד 108 שנים לקלציט. משום כך ניתן לעיתים למצוא קלציט שהוא פסאודומורף (המתחפש לצורה של מישהו אחר) של ארגוניט שבתהליך ההתמרה קיבל את צורת הגביש שהחליף. במגע עם חומצת מלח דלילה מגיב הארגוניט בתסיסה ובפליטת גז פחמן דו-חמצני.

המינרל יכול להופיע בצורת עמודים או סיבים ולעיתים הארגוניט מתפצל ויוצר ענפים דמויי זקיפים המכונים "flos-ferri" (פרחי ברזל), כינוי שניתן לתצורה בשל העובדה שנתגלתה בסמוך למכרות ברזל בקרינתיה. בסלובקיה מצויה מערה טבעית (Ochtinská aragonitová jaskyňa) שנוצרה בתוך ארגוניט. בארצות הברית מוצאים את התצורה הזקיפית של ארגוניט במערת קרלסבד.

ארגוניט נוצר באופן טבעי כמעט בכל הקונכיות של רכיכות ימיות, כמו גם בימים ובמערות  כמשקע אנאורגני. השכבה המבריקה שיש לצדפות של המאובנים הקרויים אמוניטים עשויה ארגוניט, והיא המקור לחומר הססגוני הקרוי אמוליט. אמוליט הוא בעיקר ארגוניט בתוספת מעט זיהומים ההופכים אותו לססגוני ויקר ערך כאבן חן. "שוהם מקסיקני" הוא כינוי לתצורת משקע של ארגוניט שהיא דמוית שיש והמשמשת לגילוף ולמטרות קישוט.

## ראו גם

* חלוץ המחקר בתחום הביומינרליזציה היינץ אדולף לוונשטאם

## קישורים חיצוניים

*ארגוניט באתר webmineral

קטגוריה:מינרלים קרבונטיים
קטגוריה:מינרלים יוצרי סלעים
קטגוריה:מינרלים